## Naredba o izmjenama i dopunama Naredbe o visini i načinu plaćanja naknada za pokriće troškova tipnog ispitivanja mjerila, ovjeravanja mjerila, provjeru pakovina i ispitivanja osposobljenosti laborator

### NN 52/2004 (23.4.2004.), Naredba o izmjenama i dopunama Naredbe o visini i načinu plaćanja naknada za pokriće troškova tipnog ispitivanja mjerila, ovjeravanja mjerila, provjeru pakovina i ispitivanja osposobljenosti laborator

# DrŽavni zavod za normizaciju i mjeriteljstvo

1188

Na
temelju članka 51. stavka 5. Zakona o mjeriteljstvu (»Narodne novine« broj
163/03 i 194/03), ravnatelj Državnog zavoda za normizaciju i mjeriteljstvo
donosi

## NAREDBU

### O IZMJENAMA I DOPUNAMA NAREDBE O VISINI I NAČINU PLAĆANJA NAKNADA ZA POKRIĆE TROŠKOVA TIPNOG ISPITIVANJA MJERILA, OVJERAVANJA MJERILA, PROVJERU PAKOVINA I ISPITIVANJA OSPOSOBLJENOSTI LABORATORIJA

I.

U
Naredbi o visini i načinu plaćanja naknada za pokriće troškova tipnog
ispitivanja mjerila, ovjeravanja mjerila, provjere pakovina i ispitivanja
osposobljenosti laboratorija (»Narodne novine« broj 19/03, 23/03 i 70/03), u
naslovu, tekst »provjeru pakovina i ispitivanja osposobljenosti laboratorija«
zamjenjuje se tekstom »ispitivanja pakovina, ispitivanja osposobljenosti
pravnih osoba i ovlaštenih servisa«.

II.

Točka
I. mijenja se i glasi:

»Za
pokriće troškova umjeravanja etalona i mjerila, ispitivanja sukladnosti mjerila
i pakovina s propisima, tipnog ispitivanja mjerila, ovjeravanja mjerila, službenih
i stručnih mjerenja te ispitivanja osposobljenosti pravnih osoba i ovlaštenih
servisa podnositelji zahtjeva plaćaju naknadu utvrđenu ovom naredbom i Tarifom
naknada za ovjeravanje mjerila, ispitivanje pakovina, ispitivanje
osposobljenosti pravnih osoba i ovlaštenih servisa (u daljnjem tekstu: Tarifa),
koja je tiskana uz ovu naredbu i čini njezin sastavni dio.«

III.

U točki
II. stavak 2. mijenja se i glasi:

»Naknadu
za pokriće troškova ovjeravanja mjerila koje je obavila ovlaštena pravna osoba
podnositelji zahtjeva iz točke I. ove naredbe uplaćuju na račun te pravne
osobe.«

IV.

U točki
III. stavak 1. mijenja se i glasi:

 »Ako se priprema mjerila za ovjeravanje
obavlja u prostoru ovlaštenog servisa odnosno ovjernog centra podnositelja
zahtjeva, naknada za pokriće troškova ovjeravanja mjerila utvrđena ovom
naredbom i Tarifom umanjuje se za 15 %.«.

U
stavku 2. riječ »laboratoriju« zamjenjuje se tekstom »ovla­štenom servisu
odnosno ovjernom centru«.

V.

Točka
VI. mijenja se i glasi:

»Za
pokriće troškova umjeravanja etalona i mjerila, ispitivanja sukladnosti mjerila
i pakovina s propisima, tipnog ispitivanja mjerila, ovjeravanja mjerila,
službenih i stručnih mjerenja, ispitivanja osposobljenosti pravnih osoba i
ovlaštenih servisa koji nisu obuhvaćeni Tarifom, naknada se plaća po radnom
satu.«

VI.

U točki
VII. stavak 2. mijenja se i glasi:

»Ako se
ovjeravanje mjerila obavlja u Odsjeku mjeriteljskih poslova ili u ovlaštenoj
pravnoj osobi, za mjerila koja nisu očišćena i pripremljena za ispitivanje,
naknada za čišćenje i pripremanje mjerila za ispitivanje plaća se po radnom
satu.«

VII.

Točka
IX. mijenja se i glasi:

»Ako
ovjeravanje mjerila obavlja ovlaštena pravna osoba, naknada za pokriće troškova
ovjeravanja mjerila plaća se prema ovoj naredbi i Tarifi.«

VIII.

U
naslovu »Tarifa za ovjeravanje mjerila, provjeru pakovina i ispitivanje
osposobljenosti laboratorija«, koja je sastavni dio naredbe, tekst »provjeru
pakovina i ispitivanje osposobljenosti laboratorija« zamjenjuje se tekstom
»ispitivanje pakovina, ispitivanje osposobljenosti pravnih osoba i ovlaštenih
servisa«.

IX.

U
Tarifi, u tar. br. 12., podtočka 3. mijenja se i glasi:

»3.
Mjerila obujma tekućega goriva i maziva u sklopu mjerne instalacije

a) do 1200 L/min, ako ovjeravanje obavlja
pravna osoba ovlaštena za ovjeravanje                                 1490,00

b) do
1200 L/min, ako se ovjeravanje obavlja
u prostoru ovlaštenog servisa odnosno
ovjernog centra                                                                      600,00

c) više
od 1200 L/min, ako ovjeravanje obavlja
pravna osoba ovlaštena za ovjeravanje                                 2086,00

b) više
od 1200 L/min, ako se ovjeravanje
obavlja u prostoru ovlaštenog servisa
odnosno ovjernog centra                                                     900,00«.

U podtočki 7. istog tarifnog
broja, broj »75« zamjenjuje se brojem »15«.

X.

U tar.
br. 57. u podtočki 4. broj »75« zamjenjuje se brojem »15«.

XI.

U tar.
br. 65., stavak 1. iza podtočke c) dodaje se nova podtočka d) koja glasi:

»d) brojila
za mjerenje radne i jalove energije
(kombi brojila)                                                                     40,00«.

U
stavku 2. istog tarifnog broja tekst »a), b) i c)« zamjenjuje se tekstom »a),
b), c) i d)«.

XII.

U tar.
br. 66., iza podtočke c) dodaje se nova podtočka d) koja glasi:

»d) brojila
za mjerenje radne i jalove energije
u dva smjera (dvosmjerna kombi brojila)                            250,00«.

XIII.

U tar.
br. 75. u podtočki 9. tekst »ovlaštenim mjeriteljskim laboratorijima«
zamjenjuje se tekstom »ovlaštenoj pravnoj osobi«.

U
podtočki 10. tekst »Naljepnice i obrasci koje se isporučuju samo ovlaštenim
mjeriteljskim laboratorijima, a žig s oznakom »servisirano« potvrđenim mjernim
laboratorijima« zamjenjuje se tekstom »Naljepnice i obrasci koji se isporučuju
samo ovlaštenoj pravnoj osobi, a žig s oznakom »servisirano« ovlaštenim
servisima odnosno ovjernim centrima« .

XIV.

Točka
D. mijenja se i glasi: »ISPITIVANJE OSPOSOB­LJE­NOSTI PRAVNIH I FIZIČKIH OSOBA«

XV.

Tar.
br. 77. mijenja se i glasi:

»Ispitivanje osposobljenosti pravnih osoba:

a) za ovjeravanje mjerila                                                          7000,00

b) izmjene i dopune rješenja po zahtjevu
ovlaštene pravne osobe                                                       3500,00«.

XVI.

Tar. br. 78. mijenja se i
glasi:

»Ispitivanje osposobljenosti
pravnih i fizičkih osoba:

a) za
ovlašteni servis za pripremu mjerila
za ovjeravanje                                                                     5000,00

b) izmjene
i dopune rješenja po zahtjevu
ovlaštene pravne odnosno fizičke osobe                            2500,00«.

XVII.

Odredbe
posebnih propisa vezane za ovlaštene mjeriteljske laboratorije, u pogledu
naknada koje se plaćaju u smislu ove naredbe, odnose se na ovlaštene pravne
osobe.

XVIII.

Ova
naredba stupa na snagu danom objave u »Narodnim no­vinama«.

Klasa:
011-02/03-07/1
Urbroj: 558-03/6-04-1
Zagreb, 19. travnja 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Jakša Topić, dipl. ing.,** v. r.

Naredba, NN 52/2004-1188
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)